Ja, Odisej, ljubimac bogova

 Ja, Odisej, ljubimac bogova? Ljubimac? To nikako nisam. Ako sam ja njihov ljubimac, onda su oni poput one sadističke djece koje pale mačku rep i bacaju je susjednom psu radi zabave. Ako sam ja nešto, ja sam njihova igračka, i to neka sporedna, koja se uvijek uvali u nevolje u njihovim dječjim igrama, ali uvijek nekako preživi jer im je mrvicu draža od ostalih.

 U vrijeme mojih pustolovina postao sam nova igračka s kojom se svi žele igrati. Bogovi me ne vole. Sreća je druga stvar. Kao što stara poslovica govori da si svak svoju sreću gradi, tako sam morao i ja. Neki su mi bogovi, poput Eola, dali alate da si gradim sreću, neki su me, poput Atene, bodrili i navijali za mene, ali kad je došlo do nevolja, sam sam živu glavu vadio van. To je kao na hipodromu ; svi se klade na svojeg konja, neki se brinu o njemu prije utrke, neki ga odgoje, ali kada počne utrka, ne smije mu se pomagati. Ja sam taj konj. Osuđen na propast, rođen da preživi. Moja utrka je ipak bila malo teža od normalne trke, gdje se budale znoje i trgaju pete da budu prve. Moja utrka bila je s preprekama, kao za pametne konje. Prepreke su bile mnogobrojne; Kirka, Polifem, Skila i Haribda, sirene, sam Posejdon!

 Moje ime je Odisej, ,,ljubimac“ bogova i želim reći da, unatoč svim nevoljama koje postoje, iako vas bogovi osude na propast, iako ste smrtnik, nema veze u kako ste lošem položaju, u kako crnom mjestu; na kraju uvijek dolazi utjeha, ako si sami izgradite sreću.

 Adrijan Bogojević, 1.b